《感怀漫书 其二》
清代·谢章铤

鸾鹤无声天际来，海边骏风久蒿莱。郑虔苜蓿嗟何极，杨仆戈船事愈哀。

宫府谁关天下计，山川苦忆古今才。飘零文字犹如许，崔蔡应知泣夜台。

作者简介：福建长乐人，字枚如。道光间已有诗名。光绪三年进士。官内阁中书。为致用书院山长。好游山水，游必有诗。亦工词。有《赌棋山庄集》、《酒边词》、《赌棋山庄词话》等。